2. függelék a 6/2019. (III.14.) önkormányzati rendelethez

**2/1. Kivonat a helyi környezet védelméről és a közterületek tisztántartásáról szóló**

**19/2014. (VI.21.) önkormányzati rendeletből**

**IV. fejezet**

**18. §**

**A telepítési távolságra vonatkozó előírások**

1. A legkisebb ültetési (telepítési távolság) az ingatlan határától: *Belterületen:*

a./szőlő, valamint 3 m-nél magasabbra nem növő gyümölcs és egyéb bokor (élő sövény) esetében 1 m

b./3 m-nél magasabbra nem növő gyümölcs és egyéb fa esetében 2,0 m

c./3 -8 méter magasságú gyümölcs és egyéb fa, valamint gyümölcs és egyéb bokor (élő sövény) esetében 3,0 m

d./ 8 m-nél magasabbra növő gyümölcs és egyéb fa esetén 6 m

1. A legkisebb ültetési (telepítési távolság) az ingatlan határától:**külterület – mezőgazdasági területen***:*
2. gyümölcs faiskolai nevelés alatt álló növény, továbbá szőlő, köszméte, ribiszke- és málnabokor, élősövény esetében 1,0 m
3. minden egyéb gyümölcsbokor (mogyoró, stb.) esetében 2,0 m
4. birs, naspolya, birsalanyra oltott körtefa esetében 2,5 m
5. törpealanyra oltott almafa, továbbá meggy, szilva és mandulafa esetében 3,5 m
6. vadalanyra oltott alma- és körtefa, továbbá kajszi fa esetében 4,0 m
7. cseresznyefa esetében 5,0 m
8. dió- és gesztenyefa, továbbá minden, fel nem sorolt gyümölcsfa esetében 8,0 m

A települési szabályozási terv által besorolt **kertgazdasági területen -Mk övezet**területen erdőt telepíteni vagy az ingatlant erdősülni hagyni csak az érintett szomszédok írásos beleegyezésével,**hegyközség előzetes jóváhagyásával**és az erdő-felügyelőség előírásai szerint lehet.

1. Külterületen, amennyiben a szomszédos földterület szőlő, vagy gyümölcsös, szőlőt és gyümölcsfát a /2/ bek. foglalt ültetési távolságok megtartásával, egyéb bokrot, vagy fát az alábbi ültetési távolságok megtartásával lehet ültetni:
2. 1 méternél magasabbra nem növő bokor (élő sövény) esetében 1,0 m
3. 2 méternél magasabbra nem növő bokor (élő sövény) esetében 2,0 m
4. fa esetében 3,00 m
5. Legkisebb telepítési távolság közterületen:

a) közművektől:

* a mindenkor hatályos szabvány szerinti védő távolság

b) épülettől:

-  3 m-nél magasabbra nem növő  fa esetén minimum 2,00 m

 - 3 - 8 méter magasságú gyümölcs és egyéb fa, valamint gyümölcs és egyéb bokor (élő sövény) esetében minimum 3,00 m.

-  8 m-nél magasabbra növő gyümölcs és egyéb fa esetén  6 m

 (5) Az (1)-(4) bekezdésben meghatározottaknak nem megfelelően telepített növények kivágásának, gallyazásának, metszésének költségei, illetve a felmerülő járulékos költségek a mindenkori ingatlan tulajdonosát vagy birtokosát terhelik.

(6) A telepített növényt úgy kell kezelni (nyírni, metszeni), hogy annak művelését (talajművelés, permetezetés, stb.) a használó saját területéről a szomszéd területének igénybe vétele nélkül elvégezhesse.

**V. fejezet**

**A zöldterületek használata, védelme, fejlesztése, fenntartása**

**A zöldterület fejlesztés, fenntartás felújítás közös szabályai**

**19. §**

(1)A város zöldterületi ellátottságának biztosítása az önkormányzat feladata. E rendelet alkalmazása során zöldterületnek kell tekinteni minden olyan felületet, amelyet döntő mértékben növényzet borít, függetlenül attól, hogy a település melyik funkcionális területi egységén (lakó-, közlekedési terület, stb.) belül helyezkedik el. A járda és úttest közötti területet a növényzet minőségétől függetlenül zöldfelületnek kell tekinteni.

(2) A zöldterületi rendszer fejlesztésére a rendezési tervek, beruházási programok készítésének időszakában az Önkormányzat Pénzügyi, Városfejlesztési és Humánpolitikai Bizottsága tesz javaslatot.

(3) A zöldterület-fejlesztésre vonatkozó javaslat kidolgozásánál az egységes összefüggő zöldterületi rendszer létrehozására kell törekedni.

(4) A zöldterületek fejlesztési, fenntartási, felújítási feladatainak elvégzéséről a rendezési tervekben és a jelen rendeletben foglaltakat betartva, azok mindenkori tulajdonosa köteles gondoskodni.

(5) Az Önkormányzat a tulajdonában lévő közhasználatra átadott közterületek és zöldterületek, tervezéséről, gondozásáról szolgáltató útján gondoskodik.

(6) A szolgáltató felelős a zöldterületek fenntartási terveiben szereplő mindenkor időszerű ápolási, növényvédelmi munkák, valamint a közterületekre vonatkozó éves szerződések és az intézkedési tervben foglalt munkák folyamatos, színvonalas, a szakmai előírások szerinti elvégzéséért.

(7) A (6) bekezdésébe nem tartozó közterületek vonatkozásában eseti szerződésekkel kell gondoskodni a köz- és zöldterületek gondozásáról.

**2/2. Szőlősorok művelése és telepítésének legkisebb távolsága telekhatártól magánterületen:**

1. fejművelés esetén legalább 1,0 m,
2. törzsművelés esetén legalább 1,5 m,
3. kordon (lugas) művelés esetén legalább 2,0 m legyen. Nagyüzemi művelés esetén legalább 3 m.

A telepített növényt úgy kell kezelni (nyírni, metszeni), hogy annak művelését (talajművelés, permetezetés, stb.) a használó saját területéről a szomszéd területének igénybe vétele nélkül elvégezhesse, valamint a közterület használatát ne akadályozza.

**2/3. Fás szárú növények legkisebb telepítési távolsága magánterületen:**

a) közművektől:

- a mindenkor hatályos szabvány szerinti védő távolság

b) épülettől:

-  3 m-nél magasabbra nem növő  fa esetén minimum 2,00 m

- 3 - 8 méter magasságú gyümölcs és egyéb fa, valamint gyümölcs és egyéb bokor (élő sövény) esetében minimum 3,00 m.

-  8 m-nél magasabbra növő gyümölcs és egyéb fa esetén  6 m

A fás szárú növények ültetési távolsága déli és északi telekhatár mellett 50 %-kal csökkenthető.

A telepített növényt úgy kell kezelni (nyírni, metszeni), hogy annak művelését (talajművelés, permetezetés, stb.) a használó saját területéről a szomszéd területének igénybe vétele nélkül elvégezhesse, és a szomszédot az ingatlan használatában ne korlátozza (árnyékolás) és ne veszélyeztesse.